Стотици се включиха в откриването на 41-ите Майски празници на културата в Дупница | Всичко За Дупница, Новини, Коментари, Анализи, Спорт, Страна, Свят, Обяви, Видео
Хоум » Дупница » Стотици се включиха в откриването на 41-ите Майски празници на културата в Дупница
Стотици се включиха в откриването на 41-ите Майски празници на културата в Дупница
публикувано на 18.05.2018 в Дупница // 0 Коментари
С тържествена церемония в Дупница бе открито 41-то издание на Майските празници на културата. Богатата празнична програма на пл. "Свобода" събра стотици дупничани и гости града. По традиция, откриването започна с тържествено издигане на българския трибагреник от момчетата и момичетата на фолклорен танцов ансамбъл "Актавис".
В своето слово към дупничани, кметът инж. Методи Чимев заяви: "Ние сме един от малкото градове в България, който може да се похвали с толкова дългогодишен празник. От днес до края на месеца Дупница ще покаже, че е град с история, традиции и бъдеще." В словото си кметът Чимев подчерта още, че в Дупница винаги е кипял живот, а Майските дни на културата са празник, емоция и традиция; дните, които всяка година дават вяра в бъдещето на града, в талантите и в наследството, което остава; дните, които зареждат с вдъхновение и гордост. "Ще използвам думите на големия историк акад. Георги Марков, който в свое изследване отбелязва: „През 30-те години на миналия век, когато България се тресе от жестока стопанска криза, в Дупница кипи много сериозен живот. Въпреки кризата и проблемите, дупничани са организирали едни от най-големите в страната фестивали на хорове, развивали са художествено творчество и самодейност със своето богатство на фолклор и говор. В Дупница духът и делата са действителна проява. Богатствата му са плод, чедата му са дух, синовете и дъщерите му – културни творци, създатели, борци", каза в своето слово още Методи Чимев.
Сред уважилите откриването бе народният представител Радослава Чеканска, а поздравителен адрес до дупничани изпрати депутатът Кирил Калфин. На празника присъства и председателят на ОбС Емил Гущеров, зам.-кметът Крум Милев. Сред гостите бяха също кметът на Сапарева баня Калин Гелев и зам.-кметът Славчо Коларски.
Веднага след официалната част започна концертът на големите български естрадни изпълнители Маргарита Хранова и Орлин Горанов. Двамата именити български певци вдигнаха на крака всички с незабравимите си хитове.
Програмата на Майските празници включва различни събития всеки ден.
жител на дупница на Тази сутрин! Шофьор от Дупница блъсна 11-годишно дете на ул. „Венелин“